
Asi heri liqui, et Planinam tendere ad arcem (1) 
Me iuvit, florescit ubi mea villula, frater. 

Hic satis ampla domus, Benedicti hic inelyta proles 
Incoluit (2), statuitque Patri de more sacellum. 
Ergo vere novo vix pinguia prata virescunt 
Corporis effractas vires animunque relaxo, 
Sepositis tandem curis, ae otia quaero. 

Scire cupis quid agam, mihi quis sit temporis ordo ? 
Ecce sub auroram strato consurgo, Deoque 

Vota fero primum, dein Hostia sancta litatur. 
Undique, campano turris vix personat aere, 
Agricolae sacro intersunt humilesque coloni. 
Nullus adest dives ; placet huic requiescere lecto 
Neve frui iucundo mane salubribus auris. 

Infelix! terit ipse levi sua tempora somno. 
Pocula, ut est moris, mihi matutina parantur : 


(1) Pagus ad IX millia passuum ab Urbe Aesina, qua 
haec occidentem spectat. 

(2) Non procul a pago, de quo supra, in amoenissimo col- 
lis jugo, sita est villa Cardinalis Episcopi Aesinatium, sedes 
olim ac ditio Abbatis a S. Benedicto. 

4 
Tosta faba cet trita est, regio quam Mexica mittit, 
Exsectae copulantur arundinis indica. mella. 
Marmore sternuntur bina haec, agitata eylindro 
Pressaque miscentur repetitis nisibus : una 
Fit massa, in speciem laterum durata, calenti 
Solvitur hine unda, versatur turbine ligni 
Dentibus excisis et spumea pocula complet. 
Cinnama misceri parcas et aromata, si vis 
Ne calidus ventrem et praecordia torreat humor. 
Delibes suctu, mellitaque crustula iungas. 
Potio quam nostro dulcis, quam grata. palato ! 
Quin etiam capiti fesso stomachoque salubris. 
Nam bene tu memoras, frater, quum viscera morbus 
Torqueret gravior, fastidit et improba febris 
Quosque cibos, illam tantum non respuit aeger. 
Indica si mihi cordi est potio, non ego sodes 
Planini spernam collis tua munera, Bacche : 
Coecubo enim dulci antefero veterique phalerno 
Et numeris generosa meis et lenia tollam. 
Sed iam ferre pedem ruris per aprica viarum 
Mens avet, et peragrans auras captare tepentes. 
Mollia namque vocant et rore nitentia prata. 
Ergo Planinam iuvat aut descendere ad arcem, 
‘initimi aut facilem Marcelli scandere clivum (4), 
Unde oculus visu late circumspicit agros 
Florentes, vallesque cavas, atque oppida celsis 
Addita verticibus : parte ac quae vergit ad ortum 


(1) Podium S. Marcelli, oppidulum prope Arcem Planinam. 

Adriaci vada salsa maris, quaeque adspicit austrum 
Summa Apennini iuga, quae te, maxime vatum (1) 
Ausoniae, sensere, sacro cum carmine cantas, 
Vel quos supplicia excruciant flammaeque perennes, 
Vel quos exercent purganti carcere poenae, 
Quosque Deus vocat ad superos ut pace fruantur. 
Haec loca dum relego cari comitantur amici, 
Doctus Ioannes rethor qui fingit alumnos (2) 
Artibus ingenuis, dulcissima pignora, nostri 
Spem gregis ; aut Ioseph barba ac virtute decorus 
Magni Francisci mihi devinctissima proles (3); 
Aut Sanctes ritus callens moresque sacrorum (4). 
Planinam quod si lubeat percurrere villam 
Ordinibus positis hinc inde virentia praebent 
Ridentem myrteta viam: si fulgidus axe 
Sol micat ardenti patulis caput obtegit umbris 
Multa arbos longi digestaque fornicis instar. 
Hic quoque si placeat dabitur considere fesso. 
Sed mage grata foret tecum mea villula, frater , 


(1) Edomo rusticationis Eminentissimi Cardinalis Episcopi 
procul apparet occidentem versus, bifurcum Catriae Montis 
fastiginm, quo secessit Dantes Aligherius, ut in Camaldulen- 
sium solitudine Divinam Comaediam absolveret. 

(2) Rev. Dom. Joannes Hannibaldi in Seminario Episco- 
pali Rhetorices Professor. 

(3) P. Joseph Fidelis Camers, jam Praefectus in Con- 
ventu Aesino Sodalibus Barbatis, quibus a parvo cucullo no- 
men ductum, atque in Episcopali Seminario Professor. 

(4) Rev. D. Sancetes Procicchiani in Cathedralis Ecclesiae 
Capitulo Beneficiarius, et apud Auctorem Ceremoniarum ma- 
gister. 

Si vacet, et magnam te forte negotia Romam 
Deseruisse sinant ; pergas huc quaeso parumper ; 
Oh quam, te veniente, animus solabitur aeger ! 
At tamen haud doctis furor mea tempora chartis, 
Nunc levibus versor studiis, nunc seria tracto. 
Namque verenda manu persaepe volumina verso 
Quae Deus inspirat ; vel quae clarissima mundi 
Lnmina doctores graii aut scripsere latini. 
Mente modo recolo dudum iuvenilibus annis 
Quae mihi deliciae fuerunt tua carmina, Flacce, 
Vel tua, docte Maro, mihi quo non carior alter. 
Hora tamen mediae cum praeterlapsa diei est 
Extimulat venter frugali accumbere mensae. 
Hic mihi pulmenti patina est et fercula tantum 
Bina, et trina ullus si forte advenerit hospes, 
Vernantes herbae, lectique ex arbore fructus, 
Mollia fraga iugis qua tempestate rubescunt. 
Post haec somniculo iuvat indulgere per horam, 
Ut fessas reparem vires: nam tardior aetas 
Ecce venit, decies seni volvuntur et anni. 
Inde sacerdotum praestat cecinisse diurnas 
Nocturnasque preces ; veniam exorare necesse est, 
Et pacem quum tanta premant incommoda vitae. 
Quandoquidem crudele iugum, erudelia iussa 
Perferimus, patriae mendaci urgemur amore, 
Hine italus nobis, haud barbarus imminet hostis. 
Desero dein aedes rursus, comitesque requiro 
Ut comi fruar alloquio et solamen apricae 
Sit mihi dulce viae. Quamque, o Sanctissima Virgo, 


100 


110 


7 
Aediculam struxit pietas peto. Poplite flexo 
Vota fero supplex, florum et munuscula pono (1). 
At iam stat revocare gradum sedemque subire. 
Nam caput occuluit sol, nox ruit humida coelo. 
Expletis iterum precibus, tandem inter amicos 
Chartas, quoque die mundi quae facta retexunt, 
Perlegimus, variasque vices animo haud tamen aequo. 
Omnia enim turbis miscentur et omnia luctu. 
Saevit ubique agitatque faces immitis erymnis, 
Spreta heu relligio! sacris deserta ministris 
Templa Dei passim spoliis viduantur avitis ; 
Pellitur et claustris virgo. Loca dedecus urbis 
Turpia cuique patent. Florenti vere iuventus, 
Indignor referens! studiis raptatur iniquis 
Progenies italis vitiosior. O Bona Mater, 
O Virgo, o fer opem ; roseis sic vota corollis, 
Nectimus orantes extremo vespere : sic te 
Prosequimur precibus. Sed iam, dulcissime frater, 
Finis epistolii sit, finis namque diei. 


Calendis maiis anni MDCCCLXIV. 


(1) Aequo prope intervallo a Podio S. Marcelli et Arce 
Planina, Aediculam Dei Genitrici Sacram Auctor erigendam 
curavit. 

